NaiveNeuron/SloPal huggingface dataset:
Martvoň, Anton, poslanec NR SR (2015-10-21):
Ďakujem pekne, pán predseda. Pani poslankyňa, no ja som si vypočul vaše vystúpenie, no ale musím uznať, že uviedli ste asi také silné argumenty, ako je silný trikrát vylúhovaný čaj. Jednoducho ja sa pýtam, to minister riadi projekty? Minister dáva pokyny na úhrady faktúr? No možno to tak bolo za SaS-ky, ale teraz nie. Podklady na faktúry a na uhradenie faktúr pripravuje riaditeľka MPC? No ja neviem, ako to je, možno u vás v SaS-ke to tak je, že pán Sulík všetko pripravuje, ale v každej normálnej spoločnosti a na každom normálnom ministerstve alebo na každej normálnej inštitúcii to pripravuje ekonóm ako taký, tak je neviem, čo teraz, kto by mal niesť ako prvý zodpovednosť. Ďalšia vec. Spomínali ste tu nejakú bublinu o tom, že aké je tam odmeňovanie, aké sú tam platy, že 21-tisíc a tak. Pani poslankyňa, prečo ste sa neozvali, keď v roku 2012 vyšlo najavo, alebo keď ste už o tomto museli všetci vedieť, že u pána Figeľa sa dávajú platinové a zlaté padáky? Prečo ste vtedy čušali, keď pán Kravec dostal 170-tisíc eur odstupné? Pán Tarcala 100-tisíc eur, pani hrdá šéfka Slovenskej pošty mala navrhnutých 180-tisíc euro, pán Ďuriník 95-tisíc euro? V podstate dohromady to bolo 1 455 191 euro na padákoch len na rezorte pána Figeľa, a vy ste čušali, tam vám to nevadilo, že len také padáky boli vysoké, keď tam bola priemerná mzda v oblasti železníc 846 euro mesačne?! Tam ste čušali, tam ste mu tlieskali, že však je to koaličný partner, a teraz idete moralizovať, aké sú kde platy?! Však tie platy sú dávané na základe nejakých tabuliek. Pani Nicholsonová, ja iba toľko chcem povedať, vodu kážete, víno pijete. A znova to zopakujem, neuviedli ste žiadne relevantné argumenty, prečo by pán minister mal niesť zodpovednosť za niečo, čo spáchal niekto iný. Nato sú tu ešte dokonca orgány činné v trestnom konaní, aby podvodníka chytili... (Prerušenie vystúpenia časomerom.)
Laurenčík, Milan, podpredseda NR SR (2021-06-24):
Ďalšiu faktickú poznámku má pán poslanec Marek Kotleba.
R. Fico, poslanec: (2003-09-22):
Vážené dámy a páni, keďže obsah tohto návrhu zákona je všeobecne známy, dovolím si vás iba požiadať o podporu, o jeho posunutie do druhého čítania, v ktorom je, samozrejme, skupina poslancov prístupná návrhom na zmeny, ktoré môžete podať či už vo výboroch alebo v podobe pozmeňujúcich návrhov. Z mojej strany všetko, ďakujem pekne, pani podpredsedníčka. Z. Martináková, podpredsedníčka NR SR: Ďakujem, pán poslanec. Slovo má spravodajca, ktorého určil navrhnutý gestorský, ústavnoprávny výbor, pán poslanec Peter Miššík. Prosím pán spravodajca Miššík, nech sa páči.
Bugár, Béla, podpredseda NR SR (2017-11-29):
Nech sa páči, prezentujme sa a hlasujeme. (Hlasovanie.) Prítomných 139, za 102, proti 16, 21 sa zdržalo hlasovania. Konštatujem, že sme v treťom čítaní . Otváram rozpravu. Pýtam sa, či sa hlási niekto do rozpravy. Pani poslankyňa Krištúfková? Nie. Omyl. Dobre. Takže nikto. Vyhlasujem týmto pádom rozpravu za skončenú. Nech sa páči.
Bugár, Béla, podpredseda NR SR (2011-09-07):
Vyhlasujem rozpravu o tomto bode programu za skončenú. Pán minister, môžete zaujať stanovisko.
Bublavý, Dušan, poslanec NR SR (2011-03-29):
Ďakujem pekne pánovi poslancovi Kaliňákovi za výstižnú rozpravu k zákonu o rokovacom poriadku Národnej rady Slovenskej republiky a dovolím si pár vetami aj ja doplniť. Dámy a páni, poslanci vládnej koalície, tu nejde o to, aby ľudia videli, ako hlasujete, ale ide o to, aby vaše vedenie politických strán vedelo, ako ste hlasovali. Ale zamyslite sa aj nad tým, prečo v niektorých prípadoch je tajné hlasovanie. Nemyslite si, páni, vy, čo máte plné ústa demokracie, že práve vy na tú demokraciu šliapete? Nech ľudia vidia, ako hlasujeme. Ľudia nepoznajú toho či onoho kandidáta za generálneho prokurátora, nemajú odkiaľ poznať dôvody, prečo je ten alebo onen kandidát dobrý alebo zlý. Ale povedzme si to tu naplno a otvorene. Mocenský boj medzi koaličnými stranami v otázke prerozdelenia vplyvu v rôznych rezortoch prerástol vedeniu jednotlivých koaličných strán cez hlavu, a tak čo iné im ostáva robiť. Tu v parlamente nič iné nepočuť z vašich úst, ako za predchádzajúce volebné obdobie sa to či ono robilo zle. Sľubovali ste vyššiu politickú kultúru a sľubovali ste zmenu. Pani Radičová nemala žiadne iné slovo toľko opakované ako slušnosť. A pozrime sa, na všetkých postoch v štátnej správe sa robia nevídané čistky. Kde sú tie slová „my to budeme robiť inak“? Musím povedať, že to inak nerobíte, a to, že je vás na vládnutie veľa, má za následok, že sa to prejavuje omnoho markantnejšie. Som sklamaný z toho, ako ďaleko ste boli ochotní zájsť. Meníte zákon, aby ste mohli zvoliť generálneho prokurátora. Čo na to povedať? Asi len to, je to rozklad... (Prerušenie vystúpenia časomerom.)
J. Vaľová, poslankyňa: (2008-09-16):
Za gestorský výbor navrhujem v súlade s citovaným rozhodnutím predsedu Národnej rady Slovenskej republiky Výbor Národnej rady Slovenskej republiky pre sociálne veci a bývanie a aby výbory, ktorým bol návrh zákona pridelený ho prerokovali v lehote do 30 dní a gestorský výbor v lehote do 31 dní od rozhodnutia Národnej rady Slovenskej republiky o pridelení návrhu zákona výborom.
Jurinová, Erika, podpredsedníčka NR SR (2015-01-27):
Ešte, pán minister, ešte necháme dobehnúť faktické poznámky a potom sa vyjadríte v rozprave, v rámci rozpravy. Takže nech sa páči, s faktickými poznámkami sú prihlásení traja páni poslanci. Uzatváram možnosť prihlásiť sa s faktickou poznámkou a dávam slovo pánovi poslancovi spravodajcovi Borisovi Suskovi.
Poliačik, Martin, poslanec NR SR (2015-04-15):
Súčasťou klubu SaS vtedy bol ešte aj Jozef Kollár, ak si dobre pamätám, ktorý otvorene kritizoval všetko, čo sa dialo na daňovej správe. Inicioval, ak si to dobre pamätám, poslanecký prieskum na daňovej správe, finančného výboru, takže Robo, v jednej minúte príhovoru sa sám seba dokážeš usvedčiť zo lži, keď povieš, že nikto, a stačia prví dvaja rečníci vo faktických poznámkach a usvedčia ťa, že to nie je pravda. Ja som čakal, že tento scenár príde, najprv pešiaci prídu s návrhom, potom, samozrejme, Kali s kabaretným štýlom príde, pozabáva celú miestnosť, bude sa snažiť nahádzať trochu blata, čosi zoškrabú, ale čosi ostane. Len ja po pravde si vôbec nepamätám na to odvolávanie Fica, neviem, neviem, ako to bolo. Určite sa o tom ani v tejto sále nehovorilo, je možné, že bol taký návrh, ale nebolo to o tom, že ja mám prúser a idem ukázať prstom na niekoho iného. Ak sa vyvodzuje politická zodpovednosť, tak sa vyvodzuje do vlastných radov. A ja si myslím, že rovnako ako ste pri Paškovi pochopili, že to nedáte, lebo to vie o ňom každý, až čvirikajú o tom vrabce, tak to nedáte pri Širokom, lebo jednoducho to vie každý a čvirikajú o tom vrabce. Viem, že ste nervózni, viem, že je tu ťažký vzduch, viem, že to bude veľmi ťažké predýchavať, ale jednoducho robíte chyby a toto je podľa mňa jedna z najvážnejších z nich.
Bugár, Béla, podpredseda NR SR (2018-03-13):
Prezentujme sa a hlasujme. (Hlasovanie.) Prítomných 122, za 87, zdržalo sa 22, 13 nehlasovali. Konštatujem, že návrh sme schválili. Prosím teraz, áno, pána poslanca Kondróta, aby ako spravodajca uviedol hlasovanie v prvom čítaní o vládnom návrhu zákona, ktorým sa mení a dopĺňa zákon č. 251/2012 Z. z. o energetike (tlač 867). (Hlasovanie o vládnom návrh zákona, ktorým sa mení a dopĺňa zákon č. 251/2012 Z. z. o energetike a o zmene a doplnení niektorých zákonov v znení neskorších predpisov , tlač 867.)
Kamenický, Ladislav, poslanec NR SR (2015-11-11):
Pán predseda, keďže sme hlasovali o bodoch zo spoločnej správy, hlasovali sme o pozmeňujúcom a doplňujúcom návrhu z rozpravy, dajte hlasovať o tom, že prerokovaný vládny návrh zákona prerokujeme v treťom čítaní ihneď.
Senko, Ján, poslanec NR SR (2018-09-12):
Ďakujem za slovo, pán podpredseda. Vážený pán predsedajúci, vážené panie poslankyne, vážení páni poslanci, vážená pani ministerka, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Konštatujem, že návrh spĺňa náležitosti podľa rokovacieho poriadku a Legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Vychádzajúc z oprávnení, ktoré pre mňa ako spravodajcu vyplývajú z príslušného paragrafu zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady a Výbor Národnej rady Slovenskej republiky pre kultúru a médiá. Za gestorský výbor navrhujem Výbor Národnej rady Slovenskej republiky pre kultúru a médiá. Odporúčam, aby výbory predmetný návrh zákona prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní. Vážený pán predsedajúci, skončil som, prosím, otvorte rozpravu.
P. Hrušovský, podpredseda NR SR: (2001-12-18):
(Hlasovanie.) Prítomných je 108 poslancov, za 76, proti 1, zdržalo sa 26, nehlasovalo 5. Návrh sme schválili. Ďalší návrh. G. Palacka, poslanec: To boli všetky návrhy, pán predsedajúci. Na základe poverenia výboru odporúčam, aby sme prikročili k tretiemu čítaniu.
Danko, Andrej, podpredseda NR SR (2024-05-21):
Ďakujem, pán poslanec. Pýtam sa, či sa chce niekto prihlásiť do rozpravy ústne. Takže uzatváram možnosť prihlásenia do rozpravy ústne a o slovo požiadal aj pán minister Taraba. Nech sa páči.
Figeľ, Ján, podpredseda NR SR (2013-09-18):
S procedurálnym návrhom, nech sa páči, nech sa páči, Martin Poliačik. (Reakcie z pléna.)
Danko, Andrej, podpredseda NR SR (2024-05-02):
Poslanec Horecký.
Nash, Natália, poslankyňa NR SR (2024-01-09):
Ďakujem pekne za slovo, pán predsedajúci. Ďakujem kolegovi Tankóovi za jeho skvelý príspevok. Ďakujem vám za pripomenutie tých úplatkárskych káuz z obdobia Ficových vlád, kde sa mnohí úplatkári, tí, čo podplácali, sa priznali a boli usvedčení, nezaškodí našej pamäti pripomenúť si aj kauzy skorumpovaných sudcov na súde v Žiline, za čo tiež teda ďakujem, že sme si osviežili pamäť. Veľmi trefne ste pripomenuli aj výrok pána Makóa, teraz neviem, či už je obžalovaný, alebo je len obvinený, ktorý, a je teda aj spolupracujúci obvinený, ktorý pekne dokazuje, že za Ficových vlád existovala beztrestnosť pre „našich ľudí“. Pre všetkých, ktorí boli súčasťou toho systému, existovala beztrestnosť. Toto tu pre nich pripravujú znovu za podpory koaličných poslancov a poslankýň. Prosím vás, nedopusťme to. Dúfam, že nás tu bude počuť, a dúfam, že nás bude počuť aj vo štvrtok podvečer v uliciach a na námestiach našich miest. Ide o veľa, ide o návrat systému, ktorý tu existoval, o ktorom existujú dôkazy, a presne o toto im ide týmto skráteným legislatívnym konaním k Trestnému zákonu. Ďakujem pekne.
B. Bugár, podpredseda NR SR: (2002-04-03):
Konštatujem, že nie je to tak. Takže vyhlasujem rozpravu o tomto bode programu za skončenú. Vážené panie poslankyne, vážení páni poslanci, vzhľadom na to, že pán minister Čarnogurský ešte má predložiť jeden bod, ktorý, rokovanie o tomto bode sme prerušili minule. Tak odporúčam, aby sme hlasovali potom po prerokovaní ďalšieho bodu o obidvoch týchto návrhoch pána ministra Čarnogurského. Pýtam sa, či je všeobecný súhlas. Áno, ďakujem pekne. Takže teraz pristúpime k rokovaniu o návrhu na vyslovenie súhlasu Národnej rady Slovenskej republiky s Rímskym štatútom Medzinárodného trestného súdu (Rím 17. júl 1998) - tlač 1285. Prosím pána ministra spravodlivosti Jána Čarnogurského, aby zaujal miesto určené pre navrhovateľov a spoločného spravodajcu výborov pána poslanca Gašparoviča, aby tiež zaujal miesto určené pre spravodajcov výborov. Rokovanie o tomto návrhu vlády sme na 54. schôdzi Národnej rady prerušili. Preto sa pýtam, či ešte niekto z poslancov, či sa ešte hlási niekto z poslancov. Nech sa páči. Takže pán poslanec Gašparovič, nech sa páči, samozrejme, môžete poprípade vysvetliť.
M. Číž, podpredseda NR SR: (2010-01-29):
S reakciou na faktické poznámky pán poslanec Fronc.
Brocka, Július, poslanec NR SR (2011-09-09):
Ďakujem pekne, pán predseda. Predrečníci v rozprave, tí, ktorí vystupovali vo faktických poznámkach, tak vyjadrovali vzájomné komplimenty spolustraníkom, alebo tým, ktorí vystupovali zo strany SMER. Neberte toto moje krátke, túto moju poznámku v tom istom duchu, ale chcem povedať, že dnes v rozprave k tomuto zákonu bolo toto prvé konštruktívne vystúpenie, a chcel by som oceniť toto vystúpenie pána kolegu Beblavého.
B. Bugár, podpredseda NR SR: (2001-11-06):
Otváram rozpravu o tomto bode programu. Dostal som písomnú prihlášku pána poslanca Tatára, ktorému, samozrejme, dávam slovo. Nech sa páči, pán poslanec, vy ste jediný písomne prihlásený. P. Tatár, poslanec: Vážený pán predsedajúci, dámy a páni, budem rovnako veľmi stručný. Chcem len povedať, že skupina predkladateľov na čele s pánom poslancom Šebejom a s ďalšími odborníkmi aj z oblasti legislatívy od prvého rokovania vo výboroch sa venuje práve tomu, čo je predmetom dnešného rokovania, t. j. dopracovaniu. V podstate máme pripravený ten text tak, aby mohol ísť znova do výborov. A je to vlastne optimistická správa. Ďakujem pekne.
Klus, Martin, podpredseda NR SR (2019-12-04):
Poprosím vás o strpenie, pán poslanec. Páni poslanci, dámy poslankyne, ak vás môžem poprosiť, naozaj upokojte sa, aby pán poslanec mohol predniesť svoj príspevok. Ďakujem pekne.
M. Hort, podpredseda NR SR: (2009-06-19):
A teraz dávam slovo pani poslankyni Márii Sabolovej. Pani poslankyňa, nech sa páči.
Zmajkovičová, Renáta, podpredsedníčka NR SR (2013-09-05):
Pán poslanec, ale vy nemôžete reagovať na predchádzajúci bod programu! Ten sme uzatvorili. Vy musíte vystúpiť v rozprave k teraz prerokovanému bodu. Takže vy nemôžete reagovať na záverečné slovo pána ministra teraz. Tak vás poprosím...
Zmajkovičová, Renáta, podpredsedníčka NR SR (2012-08-06):
Pani poslankyňa Nachtmannová.
M. Pado, poslanec: (2007-05-15):
A k tomu, čo bolo povedané. Ešte treba si všimnúť ďalšiu vec. Aj keby to tak malo byť v tom telekomunikačnom zákone, že pôjde o hľadanie stratených telefónov, nie je nič ľahšie, ako vyhlásiť telefón za stratený a pod zámienkou strateného telefónneho prístroja špicľovať, kto sa kde kedy pohybuje. A ešte jedna vec. Neviem, či ste to postrehli, komunikácia medzi dvomi ľuďmi môže byť aktívna a pasívna. Aktívna je tá, keď sa rozprávajú, pasívna je taká, keď niekto niekomu len zavolá a je možné to považovať za komunikáciu a stačí, že v tom zozname sa objaví, že takáto komunikácia bola. Takže len toľko som chcel doplniť vaše poznatky o týchto veciach. Ďakujem pekne.
Kotleba, Martin, poslanec NR SR (2019-11-28):
Ďakujem pekne za slovo. Ja si myslím, že či už tí športovci budú živnostníci alebo zamestnanci, tak ten, ten dopad na šport na Slovensku nebude až tak veľký, pokiaľ, bavíme sa teraz o futbale, pokiaľ naše tímy budú diskriminované, čo sa týka toho európskeho futbalu. V súčasnosti slovenské kluby musia podstúpiť niekoľko predkôl, kým sa dostanú do tej určitej hlavnej fáze, teda ak sa tam vôbec dostanú, čo je v porovnaní s tými európskymi klubmi veľká nevýhoda. Takže keď si pozrieme napríklad v NHL-ku v Amerike, tak tam sú nastavené minimálne alebo maximálne finančné prostriedky, ktoré môže za jednotlivý klub utratiť. Takže možnože kolegovia z SNS-ky by sa mali nejak zamerať týmto smerom, aby, aby došlo k tomu zrovnoprávneniu slovenských a európskych tímov a teda aby ten balík peňazí sa dostal viac aj na Slovensko. Ďakujem pekne.
Jurinová, Erika, podpredsedníčka NR SR (2013-10-25):
Pani poslankyňa Nicholsonová.
S. Janiš, poslanec: (2005-09-23):
Pán predsedajúci, dajte hlasovať o bodoch 2 až 6 spoločnej správy s odporúčaním gestorského výboru schváliť ich.
P. Paška, predseda NR SR: (2008-07-02):
(Hlasovanie.) 134 prítomných, 77 za, 57 sa zdržalo. Ďakujem, pán spravodajca. Konštatujem, že sme schválili vládny návrh novely zákona č. 579 o záchrannej zdravotnej službe . Pán Novotný bude uvádzať hlasovanie o návrhu uznesenia k správe o plánovaných organizačných zmenách v rezorte zdravotníctva.
P. Hrušovský, predseda NR SR: (2004-10-28):
(Hlasovanie.) 141 prítomných, 2 za, 75 proti, 63 sa zdržalo, 1 nehlasoval. Návrh sme neschválili. K. Mitrík, poslanec: Pán predseda, dajte hlasovať o pozmeňujúcom návrhu, ktorý odznel z rozpravy, poslanca Mitríka.
Paška, Pavol, predseda NR SR (2012-04-04):
Ďakujem pekne. Je to všetko, dámy a páni? Vážené pani poslankyne, vážení páni poslanci, prerokovali sme program ustanovujúcej schôdze. Chcem sa všetkým veľmi pekne poďakovať za veľmi korektný a veľmi dôstojný priebeh. Chcem vám všetkým zaželať pekné sviatky, trošku oddychu a dúfam, že sa opäť stretneme už na veľmi dôležitej schôdzi, počas ktorej budeme prerokovávať Programové vyhlásenie vlády a budeme vyslovovať dôveru vláde Slovenskej republiky. Ešte raz vám veľmi pekne ďakujem. Príjemné sviatky a zvolávam teraz neformálne poslanecké grémium. Ihneď. (Rokovanie 1. schôdze NR SR sa skončilo o 21.26 hodine.)
Pčolinská, Adriana, poslankyňa NR SR (2018-10-24):
Ďakujem. Taktiež žiadam o opravu hlasovania pri tlači 1160, hlasovala som „zdržal sa“ a chcela som hlasovať za.
Beluský, Martin, poslanec NR SR (2020-05-14):
Ďakujem za slovo. Dovoľujem si pripomenúť členom osobitného kontrolného výboru na kontrolu činnosti NBÚ, že dnes máme výjazdové zasadnutie v NBÚ a o 12.15 hod. sa stretávame pred budovou. Ďakujem pekne.
Blanár, Juraj, podpredseda NR SR (2021-11-02):
Štyri faktické poznámky na vaše vystúpenie. Ako prvý pán poslanec Mizík.
Hort, Milan, podpredseda NR SR (2011-05-19):
Ďakujem, pán minister. Chcete položiť doplňujúcu otázku? (Reakcia poslanca.) Nech sa páči, pán Petrák vám dá ešte doplňujúcu otázku.
Cigániková, Jana, poslankyňa NR SR (2016-04-19):
Ďakujem pekne. Pán poslanec Pčolinský, chcela by som byť v tomto parlamente konštruktívna, a preto musím na niektoré veci zareagovať. Ale v prvom rade s mnohými vecami, čo ste povedali, súhlasím. Takisto súhlasím, že je potrebné podporiť rodiny, najmä rodiny s chorými deťmi, chudobnejšie regióny, mladých ľudí, ľudí, ktorí vycestovali von. Spojila by som sa napríklad už v potravinovej sebestačnosti, ale okej. Súhlasím tiež úplne s úpravou dotácií pre poľnohospodárstvo, je pravda, že najmä nespravodlivá dotačná politika v Európskej únii ničí poľnohospodárstvo. Dotácie ale netreba zmeniť, treba ich úplne zrušiť a potom sa uvidí, aké je pre nás teda poľnohospodárstvo zaujímavé. No a posledná vec: 40-percentná šunka a nekvalitné potraviny? Viete, to je tak, že, no tak si ich nekupujte! Info tam máte. Alebo mohli by sme navrhnúť zákon, ktorým zakážeme ľuďom kupovať nezdravé potraviny. Aj fajčenie im zakážme, aj piť im zakážme, aj tých sexuálnych partnerov by bolo potrebné obmedziť zákonom, lebo veď ľudia sú nesvojprávni a nevedia, čo je a čo nie je zdravé, že? A mohli by sme navrhnúť ešte fyzické tresty tým, ktorí sa nevedia k sebe správať tak, ako si to my predstavujeme. Všetko, ďakujem.
Kollár, Boris, predseda NR SR (2021-10-19):
Ešte niekto má chuť diskutovať? Ak nie, ďakujem pekne. (Reakcie z pléna: „Áno, áno.“ ) Áno. Pán poslanec Kremský, nech sa páči.
J. Pataky, poslanec: (2003-10-23):
Z. Martináková, podpredsedníčka NR SR: Pán poslanec Maxon, procedurálny? Prosím, zapnite mikrofón pánovi poslancovi Maxonovi, chce predniesť procedurálny návrh. M. Maxon, poslanec: Ďakujem pekne. Pani poslankyňa Bollová, vážené dámy a páni, napriek tomu, že sme ten pozmeňujúci návrh schválili, tak je mi ľúto, takýto pozmeňujúci návrh v rokovacej sále nikdy neodznel. Takže nie je možné o ňom hlasovať. Ja som za to, aby... Nie, pán spravodajca, vy ste opravili text toho pozmeňujúceho návrhu a to nie je možné. Mala sa opäť otvoriť rozprava a mala byť daná možnosť, aby pani poslankyňa ten pozmeňujúci návrh upravila. Z. Martináková, podpredsedníčka NR SR: Pán spravodajca, prosím, aby ste vysvetlili túto námietku, pretože je to vážna námietka.
Sulík, Richard, predseda NR SR (2011-09-06):
S faktickou poznámkou sa neprihlásil nik. Jeden poslanec. Uzatváram možnosť. Pán poslanec Beblavý.
Žiga, Peter, podpredseda NR SR (2024-04-17):
Prezentujme sa a hlasujme. (Hlasovanie.) 141 prítomných, 124 za, 17 sa zdržalo. Návrh sme schválili. Ďalej pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Tomáš, Erik, minister práce, sociálnych vecí a rodiny SR (2024-02-09):
Ďakujem veľmi pekne. Len aby som to upresnil a uľahčil aj kolegom poslancom a poslankyniam, ide o tie odvodové úľavy pre potravinárov a poľnohospodárov a o skrátené legislatívne konanie k tomuto návrhu. Rýchle zdôvodnenie. Situácia na agropotravinárskom trhu je v dôsledku vojnového konfliktu na Ukrajine a nepredvídateľného vývoja cien vstupov a odbytových cien agrokomodít neistá, a preto si vyžaduje adekvátnu pozornosť a pomoc zo strany štátu. Vzhľadom na to, že v dôsledku uvedených faktorov hrozia Slovenskej republike v dotknutých odvetviach značné hospodárske škody, je potrebné navrhnúť, aby Národná rada Slovenskej republiky rozhodla v skrátenom legislatívnom konaní o predĺžení obdobia uplatňovania tzv. odvodovej úľavy z platenia poistného na sociálne poistenie pre zákonom stanovený okruh zamestnávateľov v poľnohospodárskom a potravinárskom sektore aj na obdobie po januári 2024. Ďakujem veľmi pekne.
Pellegrini, Peter, predseda NR SR (2014-12-09):
Ďakujem pekne. S reakciou na faktické poznámky, pán poslanec Beblavý, ale to by asi musel byť v sále a keďže tu nie je, tak reagovať nebude môcť. Ukončujem rozpravu, či, áno, považujem rozpravu za skončenú a poprosím navrhovateľa, či chce zaujať stanovisko. Nech sa páči, po ňom potom pani spravodajkyňa. Nech sa páči, pán poslanec.
Krajkovič, Mikuláš, poslanec NR SR (2019-03-28):
Pán predseda, dajte hlasovať o tretej pripomienke pána prezidenta, ktorá sa týka posunu účinnosti.
Figeľ, Ján, podpredseda NR SR (2012-11-30):
Ďakujem pekne. Na vystúpenie pani podpredsedníčky Jurinovej je jedna faktická poznámka. Nech sa páči, pán poslanec Bublavý.
Sulík, Richard, predseda NR SR (2011-07-07):
Prosím, hlasujte teraz o procedurálnom návrhu vrátiť návrh zákona na prepracovanie. (Hlasovanie.) Prítomných 144 poslancov, hlasovalo 59 za, 75 proti, 10 sa zdržalo. Tento návrh sme, nebol schválený.
Blaha, Ľuboš, podpredseda NR SR (2024-02-28):
Na vaše vystúpenie, pán poslanec, evidujem štyri faktické poznámky. Ako prvý poslanec Gábor Grendel, nech sa páči.
Kišš, Štefan, poslanec NR SR (2023-12-13):
Ďakujem pekne. Pán poslanec hovoril v rozprave o Sociálnej poisťovni, to je najväčšia výdavková položka štátneho rozpočtu, pretože sú v nej všetky starobné dôchodky. Mňa fascinuje táto diskusia o II. pilieri. Prosím vás, dajte pokoj našim úsporám a všetkých sporiteľov, ktorí tam majú svoje peniaze. Ja nemám najmenší dôvod tuto zastávať DSS-ky alebo obhajovať, obhajovať ich, ich biznis stratégie, ale aby bolo jasné. Za úbohé, úbohú výkonnosť II. piliera môžu v prvom rade kroky vlády SMER-u, teda všetkých troch, a ak, tak potom v druhom rade DSS-ky, môžeme sa baviť o poplatkoch, môžeme sa baviť o ich nastaveniach, o ich výkonnosti. Ale v prvom rade sú to, sú to tri vlády SMER-u a štvrtá pokračuje v tomto veľmi nemilom trende. A ja som v rozprave hovoril o tých 130 eurách, ktoré ste, ktorými ste nám znížili naše dôchodky, tak kolega Krajčí sa ma pýtal, že koľko je to, koľko je to v celkovej sume. Tak v celkovej sume je to 5 miliárd, ktoré sú v II. pilieri, menej peňazí, ktoré sme mohli mať my na svojich dôchodkoch. A takisto včera sa tu, včera sa tu komunikoval taký jeden hoax, že keď sa presunie, presunú peniaze z II. piliera do Sociálnej poisťovne, tak budú vyššie dôchodky zo Sociálnej poisťovne. Takto to nefunguje. Keď presuniete z II. piliera do prvého, tak získate, získate síce cash na niečo, možno na trináste dôchodky, to áno, teda dnes, ale nezvýšia sa tým tie dôchodky, ktoré idú zo Sociálnej poisťovne, či už súč... (Prerušenie vystúpenia časomerom.)
Grendel, Gábor, podpredseda NR SR (2021-06-30):
Pán poslanec Richard Raši s faktickou poznámkou.
Hraško, Igor, poslanec NR SR (2012-10-30):
Ďakujem pekne, pán predseda. Pán kolega Poliačik, hovoril si, že budeš rád, ak sa tuná poslanci začnú zamýšľať nad tým teda, že či sa dá pomôcť takýmto skupinkám ľudí, ktoré sa cítia byť menšinou. Ja si v prvom rade myslím, ja som sa nezapájal do rozpravy za tieto dva dni, ale myslím si, že na Slovensku máme omnoho dôležitejšie problémy, nad ktorými by sme sa mali zamýšľať a nie nad nie nevyhnutnou potrebou jednej skupinky ľudí, ktorá, ako sme už mali možnosť počuť, je polemické, či sa dá nazývať menšinou. Mne v tomto prípade napadlo, že čo je to vlastne v tomto kontexte menšina, že to by mohla byť potom každá skupinka, ktorá sa niečím vymedzuje zo spoločnosti. Dneska sú to homosexuáli, gayovia, lesby, transvestiti a tak ďalej. V budúcnosti to môžu byť pedofili, nekrofili, zoofili a iné podobné skupinky s istými úchylkami, ktoré dnes nie sú absolútne prípustné v spoločnosti, ale možno o desať rokov budú. No hádam toto nie?! A potom sa nad čím začneme zamýšľať? Takže ja si nemyslím, že to je, že je to potrebné zamýšľať sa nad týmto už v súčasnom období. No a uviedol si tam na konci ten príklad s tými hviezdicami, že tým hviezdiciam treba pomôcť a vrátiť ich naspäť do toho mora. Myslím, že to tu už kolega Štefan Kuffa povedal viackrát v tejto snemovni, že ľuďom, ktorí si zaslúžia pomoc a ktorí o to stoja, tak im treba pomôcť. Tak si myslím presne, že toto je tá skupinka ľudí, ktorí sú ako tie hviezdice, ktorým treba pomôcť naspäť do toho mora, aby sme im nevytvárali podmienky, že im umelo vytvoríme na tom pieskovisku umelé rybníčky a tam si ich budeme chovať. Nie. Treba ich vrátiť naspäť do toho mora. Takže s týmto úplne súhlasím.
Grendel, Gábor, podpredseda NR SR (2021-12-09):
Ďakujeme, pani ministerka. Ďalšia otázka je od pána poslanca Martina Čepčeka. Je adresovaná podpredsedovi vlády a ministrovi financií Igorovi Matovičovi a znie: „Pán minister, minister Lengvarský od leta verejne sľuboval finančnú stabilizáciu zdravotníkov. Kedy vás žiadal o financie na stabilizáciu zdravotníkov, v akej výške a aký je výsledok?“
Jurinová, Erika, podpredsedníčka NR SR (2014-06-03):
Nech sa páči do rozpravy, pán poslanec Jozef Viskupič, máte slovo.
Laššáková, Jana, podpredsedníčka NR SR (2014-09-18):
Vy rečník, pán poslanec Brocka.
Zmajkovičová, Renáta, podpredsedníčka NR SR (2013-12-04):
Na vystúpenie pána poslanca s faktickými poznámkami piati páni poslanci. Končím možnosť prihlásiť sa s faktickými poznámkami. Nech sa páči, pán poslanec Osuský.
Paška, Pavol, predseda NR SR (2012-08-01):
Pán poslanec Škripek, chcete reagovať? (Reakcia poslanca.)
Kuffa, Štefan, poslanec NR SR (2014-06-03):
Ďakujem za slovo. Ono ten príhovor bol plný vnútorných rozporov. Kategorizovať tu ľudí prvej, druhej, možno tretej, ja neviem ktorej kategórie, tu nikto nekategorizuje. Tuná naozaj aj prijatím tohto ústavného zákona nikto neoberá nikoho o ďalšie práva, tak ako tu boli spomenuté slobodné matky, mužovia či vdovci, alebo vdovy, nezosobášené páry. Keď ty chceš žiť slobodne bez papiera, nech sa páči. Môžeš to robiť, ale nevnucuj to ako druhým ako spoločenskú normu. A keď o nič nejde, tak ja keď tu počúvam to už v podstate už tretí mesiac, tých liberálov, tak potom proti čomu bojujete, proti ničomu? Keď vám o nič nejde, no tak potom proti čomu bojujete? Tá veta alebo tie tri vety, ktoré sa dostávajú do ústavy sú veľmi dôležité. Manželstvo je jedinečným zväzkom medzi mužom a ženou a je to dobre, že to bude ukotvené v našej ústave, keď to aj v ďalších 28 ústavách krajín Európskej únie nebude ukotvené. Môžu si brať príklad práve od nás, z našej krajiny a z našej ústavy a môžu to aj oni prijať. Môžu nás nasledovať, nemusíme my sa opičiť stále po niekom druhom a v zlých veciach. V dobrých veciach, v hodnotových veciach, prečo by sme nemohli byť príkladom. A fundamentom musí byť naozaj zdravá rodina vychádzajúca z manželstva ako zväzku medzi mužom a ženou. Tu sa, myslím si, že nemusíme ani hanbiť, ani báť, že tento základ je práve ukotvený v zdravej rodine, v zdravej rodine, ktorú vytvára otec, mama, manželia, muž a žena. To je zdravá rodina. Myslím si, že keď ty si vyrástol v takejto rodine, normálnej rodine, prečo vnucuješ mnohým ľuďom a mnohým iným absurdity, ktoré si tuná odprezentoval.
Novotný, Viliam, poslanec NR SR (2014-11-09):
K tomu, čo hovoril pán poslanec Kaník, by som len chcel doplniť, že ono to je nielen o osobných invektívach. Prosím, všimnite si tú základnú schému, ako postupuje strana SMER vždy, keď má nejaký škandál, nejakú kauzu, prebieha nejaké odvolávanie, nastane nejaký problém. Je to taká jednoduchá trojbodová schéma. Prvým bodom je nikdy nepriznať chybu. Druhý bod, okamžite sa uraziť. Všimnite si, akí sú všetci urazení, ako sa tu uráža pán Číž, že sa tu niekto nejako zle vyjadril. Všimnite si to, prosím. Ale keď tu pustí pán poslanec Matovič rapera Ega, vtedy už tak pán Číž nad svojím nominantom v správnej rade piešťanskej nemocnice nehromží. A tretí moment, alebo tretí krok je znevažovať oponenta. Čiže akonáhle tu vystúpil pán premiér, alebo tu vystúpili členovia vlády, na rade bol Dzurinda, Mikloš, Kaník alebo aktuálny kritik. Veľmi tvrdé osobné útoky, znevažovanie oponenta, čo je veľmi dôležité, aby sa oponent zľakol. To je klasický postup týchto troch bodov. Naozaj, to zopakujem, všimnite si to pri vystúpeniach, nikdy nepriznať chybu, okamžite sa uraziť, znevažovať oponenta. Mám ale jednu dobrú správu. Po dva a pol rokoch už neaplikujú bod č. 1, nikdy nepriznať chybu. Pán premiér tým, že nechal odísť pani Zvolenskú a pani Zmajkovičovú, priznal chybu. Priznal, že nominanti SMER-u tunelujú verejné zdroje v zdravotníctve. Zatiaľ to priznal len v Piešťanoch. Ale veľmi dobre vie, minimálne tuší, že to nie je len problém Piešťan, ale že to je organizované rozkrádanie slovenského zdravotníctva v podaní nominantov strany SMER.
Pčolinský, Peter, podpredseda NR SR (2023-02-14):
Ďakujem. Uzatváram možnosť faktických. S prvou faktickou pán poslanec Erik Tomáš.
T. Cabaj, podpredseda NR SR: (2010-03-04):
Otváram rozpravu. Registrujem, že sa hlásite vy, ale písomne sa prihlásila pani poslankyňa Tatiana Rosová, takže budete prvý v rozprave, a potom pani poslankyňa Rosová a po vás bude priestor prihlásiť sa do rozpravy ústne. Ale, panie poslankyne, poslanci, chcem informovať, v zmysle záverov z poslaneckého grémia o 10.00 hodine vystúpi podpredseda Európskej komisie pán Maroš Šefčovič, preto vás poprosím, páni predsedovia poslaneckých klubov, keby ste informovali svojich kolegov, aby zaujali svoje miesta v rokovacej sále. Teraz momentálne prerušujem rokovanie o tomto bode programu a budeme následne  pokračovať po vystúpení pána podpredsedu Európskej komisie. Do 10.00 hodiny vyhlasujem krátku prestávku. (Prestávka.) (Po prestávke.)
P. Paška, predseda NR SR: (2009-04-28):
(Hlasovanie.) 132 prítomných, 56 za, 64 proti, 12 sa zdržalo. Tieto návrhy sme neschválili.
Paška, Pavol, predseda NR SR (2014-09-17):
(Hlasovanie.) 86 prítomných, 4 za, 80 proti, 2 sa zdržali. Návrh sme neschválili.
Kremský, Peter, poslanec NR SR (2022-12-13):
Ďakujem, poviem aj ja pár slov, aj keď pán minister to v podstate povedal za mňa. Ja len chcem pripomenúť, že stále rozhodujeme o skrátenom legislatívnom konaní, to je prvá vec. Druhá vec je tá, že naozaj takýto zákon o zdanení Slovnaftu máme v parlamente dlhé mesiace, ale vieme, že ten, kto ho blokoval, bola práve strana SaS. A tretia vec, súhlasím, že takýto zákon by mal ísť bežným konaním, otázka, či to bolo možné, neviem to úplne presne posúdiť, možno áno, možno nie. V každom prípade, no opravím pána ministra, že pokiaľ by tento zákon nebol schválený do konca tohto roka, tak už by nebolo možné zdaniť rok 2022. Vlastne tento zákon hovorí o tom, že aj spätne vlastne rok 2022, ktoré boli v podstate mimoriadne výnosy z roku 2022. Čiže v podstate ako keby opravujeme tým to, čo sa kvôli SaS-ke nepodarilo vlastne počas tohto roka a myslím si, že blokovať takéto niečo naozaj iba preto, že máme dobrého sponzora, asi by nebolo správne. Myslím si, že to je presne to, čo odlišuje veľké národy od malých národov, že v ťažkých chvíľach dokážu držať spolu, ťahať za jeden povraz a postaviť sa za dôležité veci. Takže myslím si, že máme naozaj ešte priestor rásť do toho, aby sme boli veľkým národom a v tom veľmi rozhoduje aj taká jednota v dôležitých veciach. Takže želám celej našej krajine aj dnes jednotu. Ďakujem.
Mojš, Milan, poslanec NR SR (2019-06-21):
Ďakujem. Vážená pani predsedajúca, vážené panie poslankyne, vážení páni poslanci, predkladám spoločnú správu výborov Národnej rady Slovenskej republiky o výsledku prerokovania návrhu poslancov Národnej rady Róberta Puciho a Maroša Kondróta na vydanie zákona, ktorým sa mení a dopĺňa zákon č. 541/2004 Z. z. o mierovom využívaní jadrovej energie (atómový zákon) a o zmene a doplnení niektorých zákonov v znení neskorších predpisov a o zmene a doplnení zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, tlač 1372, v druhom čítaní. Národná rada uznesením č. 1790 zo 14. mája 2019 pridelila predmetný návrh zákona na prerokovanie týmto výborom: ústavnoprávnemu výboru a Výboru Národnej rady pre hospodárske záležitosti. Výbory prerokovali návrh zákona v lehote určenej uznesením Národnej rady. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona. Návrh zákona odporúčali Národnej rade schváliť ústavnoprávny výbor uznesením č. 636 z 11. júna 2019 a Výbor Národnej rady pre hospodárske záležitosti uznesením č. 372 z 13. júna 2019. Z uznesení výborov Národnej rady uvedených pod bodom III tejto správy vyplýva päť pozmeňujúcich a doplňujúcich návrhov. Gestorský výbor odporúča hlasovať o bodoch 1 až 5 spoločne s odporúčaním schváliť. Gestorský výbor na základe stanovísk výborov k predmetnému návrhu zákona odporúča Národnej rade návrh zákona schváliť. Spoločná správa výborov Národnej rady o výsledku prerokovania návrhu zákona v druhom čítaní bola schválená uznesením Výboru Národnej rady pre hospodárske záležitosti č. 379 18. júna 2019. Týmto uznesením ma výbor zároveň poveril ako spoločného spravodajcu predložiť návrhy. Ďakujem za pozornosť. Prosím, otvorte rozpravu.
Pellegrini, Peter, predseda NR SR (2023-11-21):
Reagujte na predrečníka, prosím, nie na pána premiéra.
Osuský, Peter, poslanec NR SR (2015-06-19):
Ďakujem pekne, pani predsedajúca. Nedá, než podporiť kolegu Poliačika. Viete, keď sa zamyslíme nad tým, ako prepojenie politiky a veľkého alebo stredného alebo iného biznisu škodí krajine, tak keď sa tak nad tým zamýšľam, presne vzaté, ten človek, ktorý profituje z politiky, vôbec nemusí byť v parlamente. Nepochybne Juraj Široký nikdy nebol ozdobou tejto sály, napriek tomu existuje dôvodné podozrenie, že mu vyhovujú iní, ktorí nemajú nominálne s Váhostavom nič. A tak ďalej a tak ďalej. Myslím si, že ani Poór nemusel byť ministrom, ale Nafta Gbely bola Nafta Gbely. A naopak. To znamená, že téza o tom, a to sa snažia kolegovia, že to zachránime tým, že vyradíme advokátov, je v skutočnosti malým a ešte aj otáznym kamienčekom v mozaike. Ja už dnes nie som v konflikte záujmov. Nie som viacej vicestarosta Starého Mesta Bratislavy, ale napriek tomu som sa domnieval, že tak, ako je dobré, že v zdravotnom výbore sú lekári a v školskom učitelia, tak si myslím, že vo výbore pre verejnú správu kľudne môžu byť starostovia presne preto, prečo sú tu právnici a možno aj advokáti. Lebo nevidím ako dôvodné, aby istá skupina ľudí, ktorá lepšie ako iní pozná problematiku tej činnosti, v ktorej sa pohybujú, nebola zastúpená v parlamente. Nesúhlasím s novelou zákona, aj keď sa ma už nijako netýka, o tom, že je vylúčené, aby starosta obce mohol byť v parlamente. I jeho skúsenosť s riadením obce je takým istým vkladom ako skúsenosť právnika či lekára s fungovaním vo svojej oblasti v tomto parlamente.
Bugár, Béla, podpredseda NR SR (2011-03-31):
Prepáčte, pán poslanec. Páni poslanci, prosím vás o kľud v rokovačke, však nepočuť vôbec, čo hovorí pán poslanec Vážny. Pán poslanec Galbavý! Nech sa páči, môžete pokračovať.
Fico, Robert, podpredseda NR SR (2010-10-19):
Na faktické poznámky s reakciou pán poslanec Rafaj.
P. Hrušovský, podpredseda NR SR: (2002-02-22):
V. Bajan, poslanec: Schváliť ho.
M. Číž, podpredseda NR SR: (2007-02-09):
(Hlasovanie.) Prítomných 124 poslancov, za návrh 83 poslancov, proti 6 poslancov, zdržalo sa 35 poslancov. Konštatujem, že tento návrh sme schválili. Nech sa páči.
Laššáková, Jana, podpredsedníčka NR SR (2014-12-04):
Nech sa páči, pán poslanec Blanár, máte slovo. Poprosím vás, páni poslanci.
Paška, Pavol, predseda NR SR (2012-06-26):
Hlasujeme o návrhu vysloviť súhlas alebo nesúhlas s návrhom vlády na skrátené legislatívne konanie. (Hlasovanie.) 136 prítomných, 109 bolo za, 18 proti, 9 sa zdržali Konštatujem, že sme vyslovili súhlas s tým, aby sme tento vládny návrh prerokovali v skrátenom konaní. Teraz v prvom čítaní pán poslanec Hreha uvedie hlasovanie o vládnom návrhu zákona, ktorým sa mení zákon č. 222 o dani z pridanej hodnoty , je to tlač 75.
Kondrót, Maroš, poslanec NR SR (2013-01-29):
Pán poslanec Kuffa podal procedurálny návrh nepokračovať v rokovaní o tomto návrhu. Dajte, prosím, hlasovať o tomto návrhu.
Bugár, Béla, podpredseda NR SR (2018-06-25):
Pani poslankyňa Milanová.
Pellegrini, Peter, predseda NR SR (2023-12-06):
(Dlhotrvajúci potlesk.) Ďakujeme veľmi pekne. Ešte raz chcem v mene celej Národnej rady Slovenskej republiky poďakovať detskému folklórnemu súboru Čunovský kŕdeľ z Čuňova za vytvorenie tejto nádhernej predvianočnej atmosfére. Ďakujeme aj ich rodičom, aj všetkým tým, ktorí merali cestu a umožnili nám zažiť tieto príjemné chvíle v tomto mikulášskom období. Ešte raz aj vám veľká vďaka, že ste nám to umožnili a že ste nám takto spríjemnili naše rokovanie. (Potlesk.) A stromček by už tiež mal svietiť od tohto momentu. Pristúpime teraz k tajnému hlasovaniu o návrhu na voľbu predsedníčky výboru pre vzdelávanie, vedu, mládež a šport, tlač 91. Svoju voľbu vyjadríte tak, že na hlasovacom lístku pri mene a priezvisku kandidátky označíte tú alternatívu, za ktorú hlasujete, za, proti, zdržiavam sa. Hlasovací lístok je neplatný, ak pri mene a priezvisku kandidátky nie je voľba označená, alebo ak je hlasovací lístok menený alebo doplňovaný. Prosím všetkých overovateľov, aby sa ujali svojej funkcie a súčasne ich prosím, aby hlasovali ako prví. Pristúpime teda k vykonaniu tajnej voľby. (Tajné hlasovanie o návrhu na voľbu predsedníčky Výboru Národnej rady Slovenskej republiky pre vzdelávanie, vedu, mládež a šport , tlač 91.)
Simon, Zsolt, poslanec NR SR (2013-01-30):
Ďakujem pekne. Pán kolega Mičovský, máte pravdu. Tento zákon má snahu riešiť právnu subjektivitu pozemkových spoločenstiev. Táto snaha je v poriadku. Ale bolo by namieste sa spýtať pána ministra, prečo recykluje Mečiarov zákon v tomto parlamente. Mečiarov zákon za prvej Ficovej vlády bol predložený, kde sa snažili predať poľnohospodársku a lesnú pôdu v urbári jednotlivcom, a nie celému urbárskemu spoločenstvu tak, aby zmenili podielové pomery v rámci spoločenstva, a tým aj zmenili právo rozhodovať. Keď je to subjekt s právnou subjektivitou, rozhoduje nadpolovičná väčšina. Keď štát svoj majetok dnes predá jednému z nich, tak môže tam byť sto iných ľudí. Tí nebudú môcť nakladať so svojím majetkom, pretože sa tak zrazu stanú menšinovými vlastníkmi. Štát pri správe svojho majetku sa prikláňa k väčšine známych vlastníkov. Keď štátny podiel sa prevedie na jedného, sa zmenia pomery. A drobní vlastníci nebudú efektívne vedieť podľa tohto zákona spravovať svoj majetok. Naviac, ideme predávať podľa pokútnych znaleckých posudkov. A podľa toho neviem, ako chcete vybrať jedného zo sto vlastníkov v pozemkovom spoločenstve, ktorému odpredáte majetok. Toto riešenie som kritizoval aj vtedy, keď za prvej Ficovej vlády to minister za HZDS predložil, aj vtedy, keď ho Mečiar obhajoval. Takže táto otázka je veľmi zaujímavá. A dúfam, že pán minister túto otázku zodpovie alebo je na toľko stotožnený s týmto návrhom a potom je namieste otázka, prečo sedí na tomto kresle.
Kollár, Boris, predseda NR SR (2023-05-09):
Prosím, prezentujme sa a hlasujeme. (Hlasovanie.) 127 poslancov, za 94, proti 7, 24 sa zdržalo, 2 nehlasovali. Uvedený návrh sme schválili.
Hlinka, Jozef, poslanec NR SR (2022-10-18):
Pán predsedajúci, dajte, prosím, hlasovať o tom, že Národná rada Slovenskej republiky prerokuje uvedený vládny návrh zákona, tlač 1270, v skrátenom legislatívnom konaní.
Bugár, Béla, podpredseda NR SR (2016-10-19):
Pani poslankyňa Kiššová.
Pfundtner, Edita, poslankyňa NR SR (2017-11-29):
Hlasovali sme o všetkých pripomienkach, pán predsedajúci, dajte preto, prosím, hlasovať o tom, že Národná rada prerokuje návrh zákona v treťom čítaní ihneď.
Kollár, Boris, predseda NR SR (2023-03-15):
Prosím, prezentujme sa a hlasujeme. (Hlasovanie.) Prítomných 135 poslancov, za 103, proti 6, zdržalo sa 25, 1 nehlasoval. Uvedený návrh sme schválili.
D. Lipšic, poslanec: (2008-02-14):
Ústavnoprávny výbor ako gestorský výbor k tomuto vládnemu návrhu zákona prijal spoločnú správu, ktorá je rozdaná. Tento zákon, návrh zákona bol pridelený na prerokovanie ústavnoprávnemu výboru, výboru pre obranu a bezpečnosť a  výboru pre ľudské práva, národnosti a postavenie žien. Výbory prerokovali predmetný návrh zákona v lehote určenej uznesením Národnej rady. Poslanci, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona. Vládny návrh zákona odporúčali Národnej rade Slovenskej republiky schváliť: ústavnoprávny výbor Národnej rady, výbor pre obranu a bezpečnosť a výbor pre ľudské práva, národnosti a postavenie žien. V časti IV spoločnej správy sú uvedené pozmeňujúce a doplňujúce návrhy, ktoré boli v jednotlivých výboroch schválené, spolu s odporučením gestorského výboru tieto návrhy schváliť. Ide celkovo o tri návrhy. Gestorský výbor odporúča o nich hlasovať spoločne a tieto schváliť. Na základe týchto stanovísk výborov k vládnemu návrhu zákona gestorský výbor odporúča Národnej rade vládny návrh zákona, ktorým sa novelizuje zákon o odškodňovaní osôb poškodených násilnými trestnými činmi, schváliť. Všetko, pán predsedajúci. Otvorte, prosím, rozpravu, do ktorej sa hlásim.
Kerekréti, Ján, poslanec NR SR (2021-10-20):
Pán predseda, dajte, prosím, hlasovať o návrhu zákona ako o celku s odporúčaním gestorského výboru schváliť.
M. Číž, podpredseda NR SR: (2010-01-20):
Teraz má slovo predseda výboru pre verejnú správu a regionálny rozvoj, ktorý bude spravodajcom k tomuto návrhu zákona. Máte slovo.
Turčanová, Andrea, poslankyňa NR SR (2024-02-16):
Ďakujem. Ja by som tiež chcela veľmi oceniť prístup pani bývalej ministerky Kolíkovej k tejto téme, že to pomenovala, previedla nás tým procesom. Tiež som presvedčená o tom, že toto nie je otázka opozície a koalície, ale toto je otázka Slovenskej republiky verzus spravodlivé, fungujúce Európske spoločenstvo. A my tento dlh máme, čo dokazujú aj v minulosti prehraté súdne spory konkrétnych ľudí voči Slovenskej republike na Európskom súdnom dvore pre ľudské práva. Preto vás chcem poprosiť, kolegovia, naozaj bez ohľadu, či sme koaliční, opoziční, teraz ide o to, aby Slovensko nezostalo v hanbe a aby po verejnom ospravedlnení sa členov vlády sme pristúpili aj k tomuto kroku, aby to neostalo len v slovnej rovine, ale naozaj aby sme to mohli uzavrieť a pozerať sa dopredu a nevracať sa stále do minulosti a riešiť krivdy. Treba tie krivdy vyriešiť, uzavrieť a pozerať sa na to, čo nás čaká v budúcnosti. Ďakujem veľmi pekne.
Grendel, Gábor, podpredseda NR SR (2022-11-11):
Pán podpredseda Blanár.
Blanár, Juraj, podpredseda NR SR (2023-03-14):
Pani poslankyňa Hatráková s faktickou poznámkou.
Mizík, Stanislav, poslanec NR SR (2017-06-20):
Ďakujem za slovo. Vďaka, Rasťo. Trošku by som rozšíril tvoju reč. Venoval by som sa extrémizmu. Na Slovensku je takýto extrémizmus, je tu extrémne rozkrádanie štátnych, verejných a euro-financií. Sú tu extrémne obrovské mediálne klamstvá. Je tu extrémne zvýhodňovanie určitých skupín obyvateľstva. Je tu extrémne presadzovanie agendy LGTB, multi-kulti a propagácia moslimov. Je tu extrémne urážanie slovenských symbolov. Napríklad Kalmus s Lorenzom, ktorí dali slovenský znak do grafickej značky, nechcem povedať čoho. Sú tu extrémne tresty za nič. Sú tu extrémne zákroky polície. Sú tu extrémne heslá na antifa demonštráciách, že nie sme národ, za národ, ani za Boha. „Začnime s vysťahovaním“ – to sa môže klasifikovať aj ako holokaust, návod na holokaust. A ešte je tu jedna vec. Bolo tu extrémne dovážanie extrémistov značky moslim z Guantánama. Ďakujem za slovo.
I. Mikloš, podpredseda vlády a minister financií SR: (2002-12-12):
Daňová správa Slovenskej republiky sa v súčasnosti nachádza v etape realizácie rozsiahlych zmien, ktoré vyplývajú z projektu reforma daňovej správy, ktorý sa týka všetkých činností daňovej správy a jej podstatou sú štrukturálne zmeny a zmeny postupov v správe daní. Súčasťou tohto projektu bol aj návrh ideového zámeru na zriadenie útvaru na odhaľovanie podozrení z daňových trestných činov v štruktúre Daňovej správy Slovenskej republiky. V intenciách tohto zámeru bol na základe uznesenia vlády prijatý zákon, ktorý nadobudol účinnosť 1. 5. 2002 a ktorým bol zriadený Úrad daňového preverovania pre územné obvody všetkých daňových úradov. Osobne som presvedčený, že tento úrad má svoje opodstatnenie, a to najmä preto, že objem daňových únikov je značný a efektívnosť vyšetrovania týchto daňových únikov a porušovania daňových zákonov doteraz nebola dostatočná. Úrad, samozrejme, funguje len krátky čas od mája, takže ešte je asi predčasné hodnotiť, či už prináša výsledky. Ale dôležité je, že chceme a chcem aj ja osobne klásť dôraz na jeho fungovanie, na efektívnosť jeho fungovania tak, aby mohol byť urobený aj reálny odpočet efektov jeho fungovania. Čo sa týka podriadenosti, je to v zákone tak, ako spomínate v otázke, že vymenovanie šéfa Úradu daňového preverovania je v kompetencii riaditeľa, resp. riaditeľky Daňového riaditeľstva. Neuvažujeme, teoreticky, samozrejme, prichádza do úvahy možnosť buď priameho podriadenia ministerstvu financií alebo dokonca inému ministerstvu, ministerstvu vnútra. Nepredpokladám, že by malo dôjsť k zmene kompetencií oproti dnešku v tom zmysle, že by to malo ísť pod iný rezort. Ale čo sa týka možnej zmeny kompetencií z hľadiska toho, že by vymenúval priamo minister financií, to je vec, ktorú budeme zvažovať a ktorú pri prípadnej novele tohto zákona môžeme navrhnúť, čím nechcem povedať, že to navrhneme. Je to vec, ktorá si zrejme vyžaduje aj hlbšiu analýzu fungovania, už v praxi fungovania tohto zákona. Skončil som.
P. Hrušovský, podpredseda NR SR: (2002-03-21):
I. Belohorská, poslankyňa: Ďakujem pekne, pán predsedajúci. Dovoľte mi pripomenúť k vystúpeniu pána poslanca Oberhausera niečo z našej štatistiky. Saldo zahraničného obchodu za rok 2001 bolo pasívne v objeme 103 miliárd Sk. V porovnaní s rokom 2000 sa zvýšilo o 147,2 %. P. Hrušovský, podpredseda NR SR: Pán poslanec Ošváth. P. Ošváth, poslanec: Krátko chcem reagovať na jednu repliku pána poslanca Oberhausera, ako je možné, aby na ministerstvo prišli akísi ľudia a ponúkli úplatok a nevedelo sa, že kto to bol, keď predsa na ministerstve sa musí každý zaregistrovať. Tak ja poznám aj taký prípad, že dokonca aj na Úrad vlády sa zrejme taký niekto dostal, kedysi v minulosti, lebo si pamätám jedného predsedu vlády, ktorý pravidelne našiel na stole nejaké dokumenty a nevedel, od koho to bolo.
P. Paška, predseda NR SR: (2008-11-04):
(Hlasovanie.) 78 prítomných, 76 za, 2 proti. (Potlesk.) Konštatujem, že sme návrh schválili, vyslovili sme súhlas s prerokovaním tohto vládneho návrhu v skrátenom legislatívnom konaní. A teraz pristúpime k prvému čítaniu o uvedenom návrhu. Poprosím pána ministra hospodárstva Ľubomíra Jahnátka, aby uviedol vládny návrh zákona. (Rokovanie o vládnom návrhu zákona o podávaní cenových návrhov obchodných spoločností a o zmene a doplnení zákona č. 513/1991 Zb. Obchodný zákonník v znení neskorších predpisov , tlač 836.)
Jurinová, Erika, podpredsedníčka NR SR (2014-06-11):
Ďakujem pekne, pán spravodajca. Otváram všeobecnú rozpravu. Do rozpravy som nedostala písomnú prihlášku, žiadnu písomnú prihlášku. Pýtam sa, kto sa chce prihlásiť do rozpravy ústne? Uzatváram možnosť prihlásiť sa. Takže do rozpravy je prihlásený pán poslanec Viliam Novotný, ale ešte chcem upozorniť, pán poslanec, že sa o slovo prihlásila najskôr pani predkladateľka. Pani poslankyňa, chcete začať rozpravu alebo? (Reakcia z pléna.)